เขียนย่อหน้าเกี่ยวกับ การคำนวณงบประมาณเบื้องต้นในการซื้อคอนโด
สำหรับการคำนวณงบประมาณในการซื้อคอนโดนั้น มีวิธีคำนวณเบื้องต้นโดยการเข้าไปที่ www.1213.or.th/th/tools/programs/Pages/loans.aspx  โดยขั้นตอนการคำนวณจะเริ่มจากการกดไปที่เมนู “คุณจะกู้ได้เท่าไร” จากนั้นให้ดูช่อง “จำนวนเงินที่ต้องการชำระต่อเดือน” คำนวณงบประมาณจากสูตร 40% x เงินเดือนปัจจุบัน ต่อมาดูที่ช่อง “จำนวนปีของการกู้ยืม” แล้วใช้สูตร 60 – อายุปัจจุบัน ถ้าเป็นกรณีที่คำนวณออกมาแล้วได้ผลลัพธ์เกิน 30 ก็ให้เอาเลขนี้เป็นหลักไปเลย เนื่องจากมันเป็นจำนวนปีที่ธนาคารปล่อยกู้โดยส่วนใหญ่ ต่อมาก็มาดูที่ช่อง “อัตราดอกเบี้ยเงินกู้ต่อปี” จะคำนวณแบบอัตราเดียวตลอดอายุสัญญา ลองใส่ตัวเลขสัก 5-6% แล้วกดปุ่มคำนวณ ก็จะได้งบประมาณการซื้อคอนโดในเบื้องต้น

บทเรียนจากย่อหน้านี้

ควรซื้อคอนโดราคาเท่าไหร่ ? สามารถคำนวณเบื้องต้นได้จาก https://www.1213.or.th/th/tools/programs/Pages/loans.aspx

โดยกดไปที่


1. เมนู “คุณจะกู้ได้เท่าไร”

2. ในช่อง “จำนวนเงินที่ต้องการชำระต่อเดือน” ให้คำนวณจาก [40% x เงินเดือนปัจจุบัน] เช่น ปัจจุบันเงินเดือน 40,000 บาท ช่องนี้จะใส่ 16,000 บาท ที่ต้องไม่เกิน 40% ของรายได้ เพราะยังต้องเผื่อค่าส่วนกลาง และค่าใช้จ่ายอื่นๆ

3. ในช่อง “จำนวนปีของการกู้ยืม” ให้เอา [60 – อายุปัจจุบัน] ถ้าคำนวณแล้วเกิน 30 ก็ให้ยึดที่ 30 เพราะส่วนใหญ่ธนาคารจะปล่อยกู้ 30 ปี เช่น เราอายุ 25 ปี คำนวณแล้วจะได้ 35 ปี ก็ใส่ตัวเลขช่องนี้ที่ 30 ปี

4. ในช่อง “อัตราดอกเบี้ยเงินกู้ต่อปี” เป็นการคำนวณแบบอัตราเดียวตลอดอายุสัญญา ซึ่งการกู้เงินจริงๆ อัตราดอกเบี้ยแต่ละช่วงจะไม่เท่ากันเลย แต่สำหรับการใส่คร่าวๆ แบบเผื่อเหลือเผื่อขาด ลองคำนวณที่ 5-6% ก่อนได้

5. กดปุ่ม “คำนวณ”
กดคำนวณแล้วจะเจอกับจำนวนเงินที่จะกู้ได้ ตามเงื่อนไขที่เราใส่ไป ตัวเลขนี้แหละ คือ ตัวเลขงบประมาณเบื้องต้น
ตลาดการเงิน & ผลิตภัณฑ์และบริการทางการเงิน,ความรู้ทางการเงิน